I mai 2018 ga K-391 ut sin offisielle debutsingel «Ignite» i samarbeid med Alan Walker, Julie Bergan og sørkoreanske Lee Seungri. For låten fikk han og hans medkomponister Musikkforleggerprisen 2019 i kategorien årets verk, populærmusikk. Han var også nominert i kategorien årets gjennombrudd, populærmusikk under utdelingen. «Ignite» ble også nominert til Spellemannprisen 2018 i klassen årets låt.